Koret samarbeider jevnlig med utøvere som Kringkastingsorkestret, Det Norske Blåseensemble og Forsvarets stabsmusikkorps. Ensemblet fremfører alt fra nyskrevet musikk til folkemusikk og samarbeidsprosjekter med metalbandet Dimmu Borgir. De siste ti årene har Schola Cantorum turnert i blant annet Ukraina, Tyskland, Italia, Finland, Sør-Korea, Russland, Frankrike, Spania og Storbritannia.